**VÝCHODISKÁ**

Pracovný list je rozdelený na dve veľké časti. Prvá časť je určená primárne pre deti, druhá pre rodičov. Časť určená pre deti je rozdelená na tri časti:

* Príbeh, ktorý má za úlohu voviesť do témy, aby dieťa ju ľahšie pochopilo
* Cvičenia, ktoré rozvíjajú tému pracovného listu
* Otázky, ktorých odpoveď má vedieť dieťa povedať – zvyčajne sa týkajú témy pracovného listu

Pracovný list je riešený tak, aby ho nebolo nevyhnutné tlačiť. Dieťa môže upravovať cvičenia priamo v počítači. Ak chce a v rodine sú na to možnosti (tlačiareň), môže byť aj vytlačený.

Pracovný list kopíruje témy, ktoré by sa dieťa naučilo v škole na hodine náboženstva, preto niektoré veci môžu byť už dieťaťu známe (ak malo náboženstvo v škole). V takom prípade je pracovný list pre dieťa opakovaním už naučených vecí.

Pracovný list je zároveň príležitosť a pomôcka pre rodinu rozprávať sa o Bohu a našom vzťahu k nemu.

V druhej časti určenej pre rodičov sa nachádza povzbudenie pre rodičov k sprevádzaniu dieťaťa pri riešení úloh. Ideálom totiž je, aby dieťa pochopilo a vnímalo, že to, čo sa dieťa učí na hodine náboženstva a z týchto listov, môže objavovať aj v živote rodiny.

1. **VERÍME BOHU – AKÝ JE BOH**
2. **Príbeh** – Úloha pre teba: prečítaj si príbeh a pouvažuj nad ním.

Sebastián nebol v utorok v škole na hodine matematiky. Bol u zubárky. Opravovala mu jeden zub. Kúsok to bolelo, no zvládol to. Po obede šiel von s kamarátmi zahrať si futbal. Počas prestávky prechádzala okolo jeho spolužiačka Kristína. Pristavila sa. Po chvíli sa jej spýtal, čo bolo v škole. Spomenula, že na druhý deň bude písomka z matematiky. Sebastián jej uveril. Zvažoval, čo spraví. Chcel ešte hrať so spolužiakmi, no napokon sa rozhodol ísť domov a pripraviť sa na matematiku. Na druhý deň naozaj bola písomka. Vďaka tomu, že uveril Kristíne, mal čas sa naučiť a dostal jednotku.

Pouvažuj: a) ako by sa príbeh skončil, ak by Sebastián neuveril Kristíne?

 b) ako by sa príbeh skončil, ak by Sebastián jej uveril, avšak zostal by sa hrať?

Zapamätaj si: **Veriť Bohu** znamená nespoliehať sa na seba, ale **dôverovať** Bohu (tak, ako dôveroval Sebastián Kristíne) a **plniť** jeho vôľu (tak, ako Sebastián ukončil hru a šiel sa učiť).

1. **Doplňovačka** – doplň správne slová zo zátvorky.

(začiatok, miesto, očami, Stvoriteľ, pozná, mamka, sily)

Vlastnosti Boha – Boh je:

1. Neviditeľný – nevidíme ho vlastnými \_\_\_\_\_\_\_\_\_\_\_\_\_\_\_\_\_\_.
2. \_\_\_\_\_\_\_\_\_\_\_\_\_ – môžeme ho spoznávať vo všetkom, čo urobil.
3. Otec – miluje nás rovnako, ako nás miluje naša \_\_\_\_\_\_\_\_\_\_\_\_ a náš ocko.
4. Večný – nemá \_\_\_\_\_\_\_\_\_\_\_\_\_ a nemá ani koniec
5. Všemohúci – môže urobiť všetko, čo chce. Neexistuje nič, čo je nad jeho \_\_\_\_\_\_\_\_\_.
6. Vševediaci – vie všetko, čo si urobil včera a aj to, čo urobíš zajtra. \_\_\_\_\_\_\_\_\_\_\_\_\_ aj to, nad čím rozmýšľaš a aj to, čo je skryté v tvojom srdiečku.
7. Všadeprítomný – je prítomný všade. Neexistuje \_\_\_\_\_\_\_\_\_\_\_\_\_\_\_\_, kde by nebol.
8. **Zvýrazňovačka** – **zvýrazni** slová (zmeň farbu písma, daj farbu do pozadia textu alebo vyfarbi slová), ktoré hovoria o tom, **aký Boh je**.

|  |  |  |  |  |
| --- | --- | --- | --- | --- |
| je prítomný aj doma a v škole | nevie, čo zajtra urobím | vždy splní, čo sľúbil | nestvoril človeka | dobrý |
| vševediaci | večný | je prítomný aj v lese | nenávidí tých, ktorí zle robia | nepozná moje myšlienky |
| nenávidí všetkých | urobil všetko | Stvoriteľ | je prítomný LEN v kostole | neviditeľný – je čistý Duch |
| dokonalý | nevie, čo som včera urobil | všadeprítomný | zlý | vždy počúva, čo mu hovorím |
| nikdy nesplní, čo sľúbil | miluje každého | ľudia sú mu ľahostajní | vie, o čom rozmýšľam  | náš nebeský Otec |

1. **Naučím sa naspamäť**
2. Čo znamená veriť v Boha? Veriť znamená dôverovať Bohu a plniť jeho vôľu.
3. Prečo veríme Bohu? Lebo Boh vždy splní, čo sľúbil.
4. (bude nabudúce)
5. Prečo Boha nevidíme? Lebo je čistý Duch.
6. Odkedy je Boh? Boh vždy bol, je a bude – je večný.
7. Kde je Boh? V nebi, na zemi, všade – je všadeprítomný.
8. Čo môže urobiť Boh? Všetko, čo len chce, je všemohúci.
9. Čo vie Boh? Boh vie všetko, čo bolo, je a bude – je vševediaci.
10. Kto je Boh? Boh je Stvoriteľ celého sveta a náš nebeský Otec.

Pre rodičov

1. Porozprávaj sa so svojim dieťaťom, čo znamená veriť Bohu, ako vo vašej rodine prežívate a ukazujete, že Boh je a je pre vašu rodinu dôležitý a ako sa snažíte konať to, čo Boh od nás chce – teda plniť jeho vôľu.
2. Sprevádzaj svoje dieťa pri riešení úloh, porozprávaj sa s ním o tom, aký je Boh, aké má vlastnosti. Úlohy môžeš riešiť spolu so svojim dieťaťom, aby si videl/a, ako rozmýšľa a vysvetlil/a dieťaťu to, čomu neporozumelo.
3. Cieľom je, aby dieťa:
	1. spoznalo a chápalo, čo znamená veriť Bohu a akému Bohu môže veriť – že je to Boh prítomný pri nás, ktorý nás dokonale pozná, miluje a sprevádza.
	2. aj pomocou rozhovoru s rodičmi spoznalo a chápalo, že vo viere v Boha nie je samo, že spolu s (celou) rodinou môže jemu vlastným spôsobom veriť Bohu a snažiť sa robiť to, čo Boh od neho chce (rozprávať sa s ním, stretávať ho, učiť sa v škole, pomáhať doma...) rovnako, ako sa o to snažia aj jeho rodičia (im vlastným spôsobom) a jeho rodina.